ITD เซ็นคว้างานใหม่ 2 โครงการ มูลค่ากว่า 1.57 หมื่นลบ.
ITD เซ็นสัญญาฮุบงานใหม่ 2 โครงการ มูลค่ากว่า 1.57 หมื่นลบ.
3 เม.ย. 2558

นางนิจพร จรณะจิตต์ กรรมการรองประธานบริหารอาวุโส บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า บริษัทลงนามในสัญญาก่อสร้าง จำนวน 2 โครงการ มูลค่ากว่า 1.57 หมื่นล้านบาท
ประกอบด้วย โครงการรถไฟฟ้าสายสีเขียว ช่วงหมอชิต-สะพานใหม่-คูคต สัญญาที่ 1 ของการรถไฟฟ้าขนส่งมวลชนแห่งประเทศไทย (รฟม.) มูลค่างาน 15,269,000,000 บาท เป็นงานก่อสร้างทางยกระดับ ความยาวประมาณ 11.4 กม.งานก่อสร้างสถานีจานวน 12 แห่ง พร้อมงานสถาปัตยกรรม งานระบบและก่อสร้างอุโมงค์ทางลอดรัชโยธิน งานรื้อย้ายสะพานข้ามทางแยกเกษตรและแยกรัชโยธิน งานรื้อย้ายสาธารณูปโภคและงานอื่นๆ ที่เกี่ยวข้อง ระยะเวลา 1,350 วัน
ส่วนโครงการเมโทรลักซ์ เกษตร กรุงเทพมหานคร ของบริษัท ไบรท์ ดีเวลลอปเมนท์ กรุงเทพ จำกัด มูลค่าวาน 451,000,000 บาท ระยะเวลาก่อสร้าง 16 เดือน เป็นงานก่อสร้างอาคารพักอาศัย สูง 8 ชั้น จำนวน 3 อาคาร, จำนวนห้องพักรวม 563 ห้อง, ขนาดพื้นที่อาคารรวม 26,634 ตารางเมตร ประกอบด้วย งานโครงสร้างคอนกรีตเสริมเหล็ก งานสถาปัตยกรรม และงานระบบประกอบอาคาร